| **Gustavas Husakas, Gustáv Husák** |
| --- |
|  |
| Gimė | 1913 m. sausio 10 d.Dubravka, Vengrijos karalystė |
| Mirė | 1991 m. lapkričio 18 d. (78 metai)Bratislava, Čekoslovakija |
| Tautybė | slovakas |
|  |
| Veikla | paskutinis socialistinės Čekoslovakijos prezidentas |
|  |
| Žymūs apdovanojimai |
| * Lenino ordinas
* Spalio revoliucijos ordinas
 |
|  |
|  **Vikiteka** | Gustáv Husák |
| Parašas |
|  |

**Gustavas Husakas** (svk. *Gustáv Husák*, 1913 m. sausio 10 d. Dubravka – 1991 m. lapkričio 18 d. Bratislava) – paskutinis socialistinės Čekoslovakijos prezidentas.

Biografija
----------

1933 m. studijuodamas teisę, pradėjo dalyvauti komunistinėje veikloje. Antrojo pasaulinio karo metais už antifašistinę veiklą keturis kartus kalintas, koordinavo Slovakijos nacionalinį sukilimą prieš nacius ir marionetinę Jozefo Tiso vyriausybę, buvo Slovakijos liaudies rados pirmininko pavaduotojas.

Po 1948 m. komunistinio perversmo Čekoslovakijoje greitai kilo karjeros laiptais, tačiau 1950 m. buvo apklatinas „buržuaziniu nacionalizmu" ir suimtas. 1954 m. nuteistas kalėti iki gyvos galvos. 1960 m. prezidentas Antoninas Novotnas G. Husaką amnestavo, o 1963 m. – pilnai reabilitavo. Po išlaisvinimo dirbo Slovakijos Mokslų akademijos Valstybės ir teisės institute, 1968 m. tapo ČSSR Ministrų tarybos pirmininko pavaduotoju.

XX a. 6-tame dešimtmetyje buvo vienas iš Čekoslovakijos Komunistų partijos reformatorių, Aleksandro Dubčeko šalininkas, aktyviai priešinosi SSRS bandymams kištis į ČSSR vidaus reikalus, tačiau 1968 m. rugpjūčio mėn. pakeitė poziciją ir tapo Leonido Brežnevo šalininku. SSRS vadovai po Varšuvos bloko šalių kariuomenės įvedimo į Čekoslovakiją rėmėsi G. Husaku vykdant vadinamąjį „normalizacijos" procesą, atkuriant politinę kompartijos kontrolę. Režimas kovojo su disidentais, vyko Komunistų partijos ir profesinių sąjungų „valymas".

1969 m. tapo Čekoslovakijos komunistų partijos Pirmuoju, 1971 m. – Generaliniu sekretoriumi, 1975 m. išrinktas ČSSR prezidentu. Jo valdymo metu iš esmės buvo sustabdytos visos reformos ir Prahos pavasario pasiekimai. Nuo 1971 m. iki 1989 m. šalies vadovybė praktiškai neatsinaujino.

1987 m. atsistatydino iš partijos Generalinio sekretoriaus posto. Po 1989 m. Aksominės revoliucijos atsistatydino iš ČSSR prezidento posto, jo įpėdiniu tapo Vaclavas Havelas. 1990 m. pašalintas iš Čekoslovakijos komunistų partijos.

G. Husakas buvo triskart ČSSR didvyris (1969, 1973 ir 1983 m.), Sovietų Sąjungos didvyris (1983 m.).

Šaltiniai
---------

1. ↑   (peoples.ru inf.)
2. ↑   (warheroes.ru inf.)

  


| Politinis postas |
| --- |
| Prieš tai:**Ludvík Svoboda** | **Čekoslovakijos prezidentas**1975–1989 m. | Po to:**Václav Havel** |
| Partijos politinės pareigos
 |
| Prieš tai:**Alexander Dubček** | **Čekoslovakijos komunistų partijos pirmasis/generalinis sekretorius**1969–1987 m. | Po to:**Milouš Jakeš** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Ž • A • RČekija Čekijos prezidentai |
| --- |
|  |
| Čekoslovakijos prezidentai (1918–1992) | 
Tomáš Garrigue Masaryk • Edvardas Benešas • Emil Hácha • Edvardas Benešas • Klement Gottwald • Antonín Zápotocký • Antonín Novotný • Ludvík Svoboda • Gustáv Husák • Václav Havel |
|  |
| Čekijos prezidentai (nuo 1992) | 
Václav Havel • Václav Klaus • Miloš Zeman |

 |